สวัสดีครับคือว่าผมอายุ15ครับแล้วเป็นคนที่ชอบช่วยตัวเองครับคือแบบเวลาเข้าห้องน้ำไปมันต้องทำทุกครั้งเลยอะครับวันนึงทำ1-3รอบครับจนผมไม่อยากจะทำแล้วแต่มันก็อดไม่ได้ไม่ทราบว่าปมควรทำไงครับ
สวัสดีค่ะ การช่วยตัวเองเป็นพัฒนาการทางเพศที่ปกติอย่างหนึ่งทั้งในผู้ชายและผู้หญิงส่วนใหญ่เริ่มช่วยตัวเองตอนเป็นวัยรุ่น การช่วยตัวเองจะช่วยปลดปล่อยความต้องการทางเพศที่เกิดขึ้นผลเสียของการช่วยตัวเองแทบไม่มี เพียงแต่หากมีการใช้อุปกรณ์ช่วย ควรเป็นอุปกรณ์ที่สะอาด ไม่มีความแหลมคม ไม่ใช่ร่วมกับผู้อื่น แต่ถ้าเกิดช่วยตัวเองจนหมกมุ่นมากเกินไป ทำให้อ่อนเพลียมาก หรือเสียการเรียนหรือการทำงานก็อาจจัดว่าเป็นความผิดปกติอย่างหนึ่งแนะนำการหางานอดิเรกหรือสิ่งที่ชอบมากๆทำ เพื่อเบี่ยงเบนความสนใจและพลังงานไปยังสิ่งนั้นๆเช่นการเล่นกีฬา ออกกำลังกาย เล่นดนตรีวางแผนเลี่ยงการช่วยตัวเอง โดยถ้าอยู่ในสิ่งแวดล้อมหรือภาวะแบบไหนที่มักจะทำให้ต้องทำ ก็ควรหลีกเลี่ยง ไม่ควรอยู่คนเดียวบ่อยๆ การหลีกเลี่ยงสิ่งกระตุ้นทางอินเตอร์เนตหรือหนังสือก็ช่วยได้ และต้องมีความอดทนและหนักแน่นหากปฏิบัติตามคำแนะนำข้างต้นแล้วยังไม่ดีขึ้น แนะนำอาจจะต้องขอความช่วยเหลือจากผู้อื่นเช่นคนในครอบครัว ผู้ที่ไว้ใจได้ หรือถ้ามีอาการหนักมาก อาจจะต้องปรึกษากับจิตแพทย์เพื่อประเมินสภาวะจิตเบื้องต้นร่วมด้วย